Referat af bestyrelsesmøde ved Ribe Katedralskole 

Mandag den 31. maj kl. 15.30 – 17.00 i biblioteket.

Tilstede fra bestyrelsen:

Biskop Elisabeth Dons Christensen, Direktør Jørn Henriksen, Filialdirektør Henning Balle, Afdelingsleder Jens Bo Holm-Nielsen, Byrådsmedlem Kurt Jakobsen, skoleinspektør Ina Krarup Nielsen, Lektor Morten Høyrup, Lektor Lise Vind Petersen, Jeppe Falk 3.z, Klaus Beck Christoffersen 2.p, rektor Bent Karsdal, vicerektor Henrik Kjar.

Afbud fra byrådsmedlem Kurt Jakobsen
Dagsorden: 

1. Godkendelse af referat fra sidste møde.

Referatet fra mødet den 23.3.10 blev godkendt

2. Ombygning af Rundgangen

Resultatet af licitationen har arkitektfirmaet opgjort fredag d. 28. maj. Deres indstilling forlægges til beslutning på mødet. Bilag: Notat vedr. byggeøkonomi samt bilag 3 
Esbjerg Kommune har oplyst at der ingen indsigelser er mod byggeriet af en ny kantine. Det eneste spørgsmål der kunne udløse indsigelser var dispensationen for at oprette to parkeringspladser. Skolen indbetaler i stedet et beløb til parkeringsfonden. Det betyder sagen sandsynligvis ikke skal behandles af planudvalget, og at der ikke er flere spørgsmål der skal afklares i forhold til Esbjerg Kommune.
Behandlingen af byggeriet i Kulturarvsstyrelsen har givet anledning til at Kulturarvsstyrelsen har set på kravene i den fredning af skolen der blev vedtaget i 1979. Dengang hed det sig at fredningen betød at der ikke må ændres i facaden ud til offentlig vej, derfor kunne man i 1994 bygge Rundgangen sammen med Hovedbygningen og den gl. pigesal. Kulturarvsstyrelsen fastslår at i dag er reglerne, at man ikke må ændre ved facader i det hele taget. Det betyder at Rundgangen overtræder fredningsbestemmelserne, og Kulturarvsstyrelsen kræver derfor at det skal være tydeligt at der er tale om to bygninger, og at der derfor skal etableres en adskillelse mellem hovedbygningen og kantinen. Skolen skal føre facaden tilbage til det udseende den havde før Rundgangen blev bygget. Projektet skal ændres så der etableres glasfacader ud til tre en meter dybe gårdhaver, der markerer adskillelsen mellem de to byggerier. 

 Det er således en betingelse for at bygge at man kan se hvor den ene bygning slutter og den anden begynder ud fra princippet anvendt på Statens Museum for Kunst. Bent Karsdal foreslår at skolen får godkendt projektet og sætter byggeriet i gang efter det nævnte anvisninger og så søger om en dispensation for kravene. Det er bedre end at udsætte byggeriet, da licitationen risikerer at blive dyrere næste år. Hvis dispensationen kommer hurtigt, kan man nå at ændre byggeriet og spare gårdhaverne.
Elisabeth Dons Christensen takkede for orienteringen.
Det næste spørgsmål var prisen på byggeriet. På mødet blev der uddelt et notat udarbejdet af Archinet vedr. byggeøkonomien. 

Projektet er blevet dyrere end de 13 mil der var afsat som økonomisk ramme i udviklingsplanen. Den samlede pris efter licitation med tilkøb, udgifter til arkitektfirmaet, øvrige omkostninger og et rådighedsbeløb på 600.000 bliver 18,6 mil.

Den samlede stigning på 5.6 mil. kan forklares med tre forhold: 1) En række tilkøb der ligger udenfor det oprindelige forslag særligt nyt brandsikringsanlæg ABA, AVA, udskiftning af tagsten og vinduer i Rundgangen, inventar, køl og frys til kantinen, lysanlæg og lydanlæg samt mørkelægning af kantinen og et ekstra kælderrum i alt ca. 2.9 mil. 2) Resultatet af licitationen blev ca. 10 % dyrere end kalkuleret (ca. 1,4 mil), der er tale om et kompliceret byggeri, hvor håndværkerne har taget en pris for usikkerheden ved uforudsete udgifter. 3) Kulturarvsstyrelsens krav udløser udgifter på 949.000 kr.
Bent Karsdal gennemgik finansieringen ud fra bilag 3.

Skolen har besluttet at låne 27 mil. Betalingen til staten af skolens bygninger resterer 6 mil ud af prisen på 22,5 mil, da der er indbetalt 16,5 mil. Rundgangen koster fraregnet indbetaling til Archinet 17,4 mil.

Dvs. der resterer en betaling på 23.8 mil inkl. inventar til rundgangen og prisen for observatorium og væksthus. Det giver et restbeløb af låneprovenuet på 3.2 mil., hvor vi altså afholder byggeriet og betaler bygningerne indenfor de 27 mil.
Der blev rejst en debat fra lærerne om hvorvidt dette byggeri vil belaste skolens driftsbudget. Bent Karsdal påpegede at pengene er hentet fra en akkumulation af skolens overskud siden selvejet kombineret med den likviditet, det giver at staten betaler taxametrene for skolens aktiviteter forud.

Henning Balle foreslog at man lånte penge nu da renten er lav for at oparbejde en likviditet til et senere tidspunkt.
Elisabeth Dons Christensen konkluderede at bestyrelsen er tilfredse med denne foreløbige gennemgang og at skolens likviditet vil blive nærmere gennemgået under pkt. 4.

Bent Karsdal redegjorde videre for afslutningen af statens bevilling til laboratorier og naturvidenskabelige lokaler. Bygningsstyrelsen har godkendt udgifterne til væksthus og observatorium, så skolen har ikke mistet nogle af de 13 mil staten bevilligede. Der er således brugt 840.000 til de to projekter, der kun belaster skolen med en udgift på 280.000 kr. Ideen med byggeriet af et observatorium fik Morten Høyrup, der søgte Realkredit Danmarks fond for kloge kvadratmeter og fik 100.000 af fonden. Observatoriet og væksthuset bliver bygget samtidigt med den ny kantine i løbet af næste skoleår.
3. Skolens bidrag til byens jubilæum
Udstillingen om kirkens og skolens fælleshistorie er åbnet. Dronningen ser den ved sit besøg på skolen torsdag d. 29. juli. Skolens kantate er færdig og opføres ved translokationen.

Det indstilles, at vi på grund af byggeriet opgiver fagenes fest d. 24. september, og koncentrerer os om at vise en ny skole frem i foråret 2011.
Da skolegården er afspærret af hensyn til byggeriet planlægger Bent Karsdal, at vi i stedet afholder en indvielse af det nye byggeri den 13.5.2011 om eftermiddagen, der slutter med en koncert med Carpark North om aftenen.
Skolen markerer sig til jubilæet med udstillingen om kirken og skolens fælles historie. En udstilling udarbejdet af Thorkild Funder, Lars Ilsøe, Simon Laursen og Bent Karsdal. Receptionen med indvielse ved Elisabeth Dons Christensen blev afholdt den 3.maj. Dronningen kommer og ser udstillingen den 29. juli, hvor skolen er vært. Efterfølgende stiller skolen lokaler til en frokost hvor Esbjerg Kommune er vært. 

Endelig har skolen har købt to forestillinger af et nyt musikteaterstykke om Jacob A. Riis med titlen ”Amerikaneren”, stykket er instrueret af Hanne Trap Friis og indgår i byjubilæet. Skolens elever og lærere ser stykket den 13.9 og 15.9.
4. Skolens økonomi
Resultatopgørelsen pr. 30.04.10 vedlægges som bilag 1.

Estimeret resultatopgørelse og balance pr. 31.05.10 og likviditetsopgørelse fremlægges på mødet. Bilag 4 og bilag 4 a.

Bent Karsdal gennemgik bilag 4 med oversigt over s.1: Årets Resultat, s 2: Balancebudget samt s. 3: Likviditetsbudget. 

Tilskuddet er 996.613 kr. højere end forventet og det skyldes de gode elevtal. 21 elever er tildelt via fordelingsudvalget heraf har 13 klaget, så vi afventer den afgørelse. Afskrivningerne er større, i kraft de nye byggeafskrivninger, rentebetalingen er mindre, da vi foreløbigt har lånt 13 mil., renten på de næste 13 mil der hjemtages som flekslån bliver ca. 400.000 om året. 
Der blev spurgt til om undervisningen kan gennemføres til samme pris når elevtallet er stigende. Bent Karsdal svarede at tallet ikke er regnet igennem, det sker først når vi planlægger holdoprettelse mv. men budgettet holder.
Der blev videre spurgt til den vedligeholdelsesplan, der er udarbejdet Bent Karsdal skønner at skolen vil kunne afholde disse projekter indenfor de aftalte lån, der er en pæn likviditetsreserve til de øvrige investeringer. Der var tilslutning til den konservative holdning til ikke at hjemtage flere lån. Lise Petersen var bekymret for at den store likviditetsopbygning og realiseringen af vedligeholdelsesplanen vil gå ud over ressourcerne til undervisning. Morten Høyrup mente at det man kan se det som et udtryk for at skolen kunne have brugt flere penge på undervisningen. Forklaringen kan søges i at Ribe Amt var et påholdende amt med hensyn til undervisning.

Elisabeth Dons Christensen tilføjede at man kan betragte den oparbejdede likviditet som et resultat af en effektiv institutionsdrift.

Bent Karsdal fastholdt den ambitiøse vedligeholdelsesplan, men det kan være at nogle af projekterne vil rykke lidt ud i fremtiden. Planen skal justeres når dette byggeri er gennemført, så kan vi se på overskud og likviditet til de næste projekter.

Bestyrelsen tog budgettet til efterretning og understregede, der ikke skal spares på undervisningen og at det samtidigt er vigtigt i den konkurrencesituation Ribe Katedralskole står i, at vi får en et spændende kantinebyggeri

5.   Skolens regnskabsinstruks
Regnskabsinstruksen er blevet ajourført. De væsentligste afsnit der er ændret er afsnittet om administrativt fællesskab vedrørende løn, økonomi, indkøb og it og afsnittet vedrørende aktiver og passiver i forbindelse med købet af bygningerne.

Den ajourførte regnskabsinstruks indstilles til godkendelse på mødet.
Regnskabsinstruksen blev godkendt
6. Ressourceregnskab og undervisningsmiljøvurdering

Undervisningsministeriet krav til ressourceregnskab omfatter 20 indikatorer, hvor punkt 2 vedr. elevtrivslen i fremtiden vil omfatte de krav, der stilles i loven om undervisningsmiljøvurdering. UVM har til ressourceregnskabet udviklet en række standardindikatorer og analyseredskaber, der giver grundlag for benchmarking med andre skoler. Det vil vi gerne kunne benytte os af. Det indstilles derfor, at undersøgelsen af elevernes undervisningsmiljø forberedes nu og sættes i gang til efteråret.

Bilag 2 vedlægges og gennemgås på mødet.
Uvm ministeriets planer for ressourceregnskab samt Ennovas analyseværktøjer blev gennemgået. Bestyrelsen støttede beslutningen om at udskyde undervisningsmiljøundersøgelsen, så den kan kombineres med ressourceregnskabets trivselsundersgøelse og at  indkøbe Ennovas værktøjer og deres skolerapport, der giver adgang til benchmarking samt indkøbe ekstra spørgsmål vedr. skolens profil som efterspurgt på sidste bestyrelsesmøde.

7. Fælles kursus for bestyrelsesmedlemmer og personale
På sidste møde drøftedes et fælleskursus. Det indstilles at gennemføre en sådan kursusdag i september. Bestyrelsen beslutter omfang og team for kurset. Rektor har på forhånd drøftet ideen med skolens lærere i pædagogisk råd. 
Kurset skal foregå den 23.9 og vare fra ca 14-18 med middag til kl ca 20.00. Bestyrelsen holder møde fra kl 11.30 til 12 inkl. Frokost

Der nedsættes et udvalg bestående af Bent Karsdal, Jens Bo Holm-Nielsen og Lise Petersen, der skal planlægge kurset og finde en oplægsholder. Blandt forslagene til emner var: Dannelsestænkning, fremtidens gymnasieuddannelse, drengene i gymnasiet, pædagogiske udfordringer og problemorienteret undervisning, gymnasieelevers forbrug, fritid og lektielæsning, de gymnasiefremmede elever.
8. Eventuelt, herunder datoer for de næste møder.
Den 23.9 kl 11.30- 14.00 ( frokost)

Den 15.12 kl 14.30-17.00 ( Ost og rødvin)
Efter mødet var skolen vært ved ost og rødvin.



Referent vicerektor Henrik Kjar

